Správa o úverových možnostiach slovenského bankového sektora pre podnikateľský sektor

PRVÝ štvrťrok  2010

Zhrnutie

Správa analyzuje poskytovanie úverov niekoľkých logických celkoch: (i) stav úverov, teda aké je celkové financovanie podnikového sektora, (ii) zmeny v ponuke úverov, t.j. úverové štandardy zo strany bánk a zmeny v dopyte po úveroch zo strany podnikov, (iii) zlyhané úvery, t.j. schopnosť podnikov splácať úvery z toho vyplývajúce riziko pre banky, (iv) situácia v podnikovom sektore v SR a (v) možnosti bánk poskytovať úvery z hľadiska regulatornej požiadavky na vlastné zdroje.
Z hľadiska toku podnikových úverov a jeho faktorov nepredstavoval prvý štvrťrok 2010 zásadnú zmenu. Vo všeobecnosti môžeme povedať, že väčšina trendov konštatovaná minulý štvrťrok pokračovala aj v roku 2010.
Dominantným trendom je pokračujúci mierny pokles celkového objemu poskytnutých úverov. Stagnácia úverovej aktivity sa týkala väčšiny odvetví. Pokles objemu úverov sa prejavil aj v odvetví nehnuteľností, ktoré ešte koncom roka 2009 rástli, keďže boli dočerpávané existujúce úvery. Aj keď v niektorých odvetviach bola zaznamenaná pozitívna zmena objemu úverov, po zohľadnení celého trendu nie je možné konštatovať jeho zásadnejšiu pozitívnu zmenu. Zatiaľ čo objem celkových úverov stagnoval, respektíve mierne klesal, objem zlyhaných úverov naďalej rástol. V prvom štvrťroku 2010 tento objem presiahol 1 mld. eur a dostal sa ma úroveň 7% celkových úverov podnikom. 
Z hľadiska úverových štandardov nenastala významnejšia zmena, podmienky poskytnutia úveru ostali relatívne prísne. Určité uvoľnenie nastalo len v prípade predĺženia splatnosti úverov a zvýšenia limitu na ich objem a týkalo sa menšej časti trhu. Negatívnym trendom ostáva skôr vývoj dopytu po úveroch zo strany podnikov. Po zvýšení dopytu po úveroch na konci roka 2009 nastal v prvom kvartáli 2010 opätovný pokles. Takýto vývoj okrem iného zodpovedá záverom ECB ohľadom eurozóny, kde je slabý dopyt po úveroch považovaný za prvý z dôvodov ich nízkeho rastu.
Dôvody nízkeho dopytu môžeme nájsť v nejednoznačnom vývoji aktivity a dôvery v podnikovom sektore. Napriek faktu, že viaceré agregátne ukazovatele pokračovali vo svojom jednoznačne pozitívnom trende z posledného štvrťroku 2009, ich rozloženie na jednotlivé odvetvia otvára viaceré otázky. Problémom tiež ostáva dlhodobo nízka dôvera v stavebníctve a nízka miera využitia výrobných kapacít.
Úverová aktivita voči podnikom teda ostáva relatívne obmedzená. Na jednej strane banky vnímajú ich riziko ako pomerne významné a na druhej strane podnikový sektor nie je v situácii, kedy by mal dostatočné dôvody a kapacitu zvyšovať svoju zadlženosť.
 
Správa o úverových možnostiach slovenského bankového sektora pre podnikateľský sektor

Pokračovanie stagnácie úverovej aktivity vo väčšine odvetví
Situácia ohľadom financovania podnikového sektora sa v prvom štvrťroku 2010 výraznejšie nezmenila. Pomalý tok nových úverov pretrváva už približne 15 mesiacov. Počas tohto obdobia klesol objem úverov poskytnutých podnikovému sektoru o 3,7%, respektíve o 567 mil. EUR. Pokles sa týkal predovšetkým krátkodobých prevádzkových úverov, ktoré bezprostredne reagovali na pokles produkcie v prvom štvrťroku 2010. Investičné úvery reagovali s určitým oneskorením, keďže ich čerpanie je naviazané na dlhodobejšie projekty (Graf 1). Typickým príkladom sú úvery na komerčné nehnuteľnosti, ktoré počas roka 2009 rástli najmä v dôsledku dočerpávania úverov na existujúce projekty. Zmenilo sa to až v prvom štvrťroku 2010, keď objem týchto úverov klesol. Napriek určitým pozitívnym zmenám v objeme úverov v niektorých odvetviach (Graf 2) nemôže o stabilnom raste úverov hovoriť v žiadnom s odvetví.  

Graf 1 Vývoj úverov podnikom

-	Zdroj: NBS.
-	Ľavá os je v mil. EUR, na pravej osi sú medziročné percentuálne zmeny.

Graf 2 Zmena objemu úverov v jednotlivých odvetviach

-	Zdroj: NBS, Register bankových úverov a záruk.
-	V stĺpcoch sú vyjadrené percentuálne zmeny objemu úverov poskytnutých bankami v členení podľa odvetví medzi 30.9.2009 a 31.03.2010
-	Štvorčeky vyjadrujú podiel jednotlivých odvetví na celkovom objeme úverov poskytnutých podnikom

-	
Úverové štandardy a úrokové sadzby 
Vývoj objemu úverov je logický aj vzhľadom na relatívne konzervatívne nastavenie podmienok poskytovania úverov. Čísla, ktoré kvantifikujú tieto zmeny, sa v prvom štvrťroku 2010 po dlhšom období síce dostali do kladných hodnôt (Graf 3), čo znamená, že viac bánk zaznamenalo zmierňovanie štandardov ako sprísňovanie, túto pozitívnu zmenu však treba interpretovať opatrne. Údaje sa Slovensko zahŕňajú len malý počet bánk a akákoľvek výraznejšia zmena len v jednej banke ovplyvní údaje za celý sektor. Tento faktor tak ovplyvnil agregované čísla za celý sektor, keď štandardy zmiernila len jedna banka, pričom väčšina bánk prístup nemenila a štandardy ostali stále na relatívne prísnej úrovni.
Dôležitý je tiež pohľad na charakter zmien štandardov. V prípade prvého štvrťroka 2010, sa zmiernenie dotýkalo iba mierneho predlženia maturity nových úverov a výšky poskytnutého úveru (Graf 4).

Graf 3  Vývoj úverových štandardov na nové úvery podnikom

-	Zdroj: NBS
-	Údaje sú uvedené vo forme čistého percentuálneho podielu, kladná hodnota znamená zmiernenie štandardov.
-	Zmeny vyjadrujú subjektívny pohľad bánk.

Graf 4 Zmeny v konkrétnych podmienkach poskytovania úverov podnikom

-	Zdroj: NBS
-	Údaje sú uvedené vo forme čistého percentuálneho podielu, kladná hodnota znamená zmiernenie štandardov.
-	Zmeny vyjadrujú subjektívny pohľad bánk.

Negatívny vývoj v podnikovom sektore naznačuje aj vývoj v dopyte po nových úveroch. Po postupnom zlepšovaní v priebehu roka 2009, keď podiel bánk, ktoré zaznamenávali pokles dopytu sa zmenšoval, sa v prvom štvrťroku 2010 opätovne zvýšil počet bánk, ktoré reportovali nižší dopyt (Graf 5).Dôvodom bol najmä menší objem investičných aktivít.

Graf 5 Vývoj dopytu podnikov po úveroch 

-	Zdroj: NBS
-	Údaje sú uvedené vo forme čistého percentuálneho podielu, kladná hodnota znamená zmiernenie štandardov.
-	Zmeny vyjadrujú subjektívny pohľad bánk.

Pokračoval rast zlyhaných úverov
Negatívne trendy v kvalite portfólií úverov podnikom pokračovali aj v roku 2010. K marcu 2010 presiahol objem zlyhaných úverov viac miliardu euro (Graf 6). V prvom kvartáli zaznamenal bankový sektor najväčšie straty v sektore veľkoobchodu, maloobchodu, komerčných nehnuteľností a v stavebníctve. Podiel zlyhaných úverov na celkových úveroch však rástol vo väčšine odvetví (Graf 7).

Graf 6 Vývoj objemu a podielu zlyhaných  úverov

-	Zdroj: NBS 
Graf 7 Podiely zlyhaných úverov v jednotlivých odvetviach
 
-	Zdroj: NBS 

Aktivita v podnikovom sektore
Slabší dopyt po úveroch zo strany podnikov a rast objemu zlyhaných úverov je možné vysvetliť celkovou situáciou v podnikovom sektore. Aj keď viaceré ukazovatele zaznamenali pozitívne zmeny, ich absolútna úroveň ostáva vo väčšine prípadov na nízkej úrovni.  Ich návrat ne predkrízové hodnoty je pomalý a málo jednoznačný.

Graf 8 Vývoj premyslenej produkcie vo vybraných krajinách

-	Zdroj: Eurostat 
Graf 9 Index tržieb v jednotlivých odvetviach na Slovensku

V závere minulého roku sa pokles priemyselnej produkcie v krajinách EÚ spomaľoval. V roku 2010 už možno hovoriť o jej raste, pričom premyslená produkcia na Slovensku rástla najrýchlejšie zo všetkých európskych krajín. Tento relatívny medziročný nárast bol však do veľkej miery dosiahnutý v dôsledku jej minuloročného prepadu, ktorý patril medzi najvyššie v EU. Potvrdzuje sa tým vysoká citlivosť slovenského priemyslu na hospodárske cykly (Graf 8).
Dôležitým faktorom budúcej finančnej situácie podnikov budú okrem základných makroekonomických parametrov najmä úrokové sadzby. Keďže úroková sadzba je pri väčšine úverov fixovaná na krátke obdobie, jej prípadný rast by sa okamžite prejavil vo forme vyšších splátok úverov, ktoré by vytvorili tlak na finančnú situáciu podnikov a zároveň by obmedzili ich ďalšiu kapacitu sa zadlžiť. 

Mierne zlepšenie očakávaní ohľadom podnikateľského prostredia
Pozitívne možno hodnotiť rast indikátora podnikateľskej dôvery v SR a tiež v krajinách kam smeruje slovenský export. V prvom štvrťroku 2010 sa hodnota indikátora podnikateľskej dôvery dostala na úroveň hlavných obchodných partnerov, čím sa vymazal strmší prepad počas rokov 2008 a 2009 (Graf 10). Na druhej strane vývoj indikátora ekonomického sentimentu vo vybraných odvetviach v SR bol v prvom štvrťroku 2010 nejednoznačný. Problémom je najmä stagnácia sentimentu v stavebníctve a jeho pokles v priemysle a veľkoobchode v na konci sledovaného obdobia.  

Graf 10 Vývoj indexov podnikateľskej dôvery vo vybraných ekonomikách

-	Zdroj: OECD
-	Index „hlavní obchodní partneri“ predstavuje vážený index desiatich krajín s najvyšším podielom na exporte Slovenska
Graf 11 Vývoj indikátorov ekonomického sentimentu na Slovensku 

-	

Neistota ohľadom budúceho vývoja slovenského podnikového sektora je zrejmá aj z nízkej miery využitia výrobných kapacít. Ich využite navyše počas prvých mesiacov roka 2010 klesalo (Graf 12) a to aj napriek tomu, že index tržieb sa vyvíjal pozitívne (Graf 12).

Graf 12 Využitie výrobných kapacít v SR a v EÚ

-	Zdroj: Eurostat 

Primeranosť vlastných zdrojov na úrovni celého bankového zostala približne na nezmenenej úrovni
Primeranosť vlastných zdrojov za celý bankový sektor počas prvých dvoch mesiacov roka 2010 zostala na úrovni k 31. decembru 2010, ktorá bola 12,6 %. V nasledujúcich mesiacoch možno očakávať mierne zvýšenie tejto hodnoty, keďže sa predpokladá, že niektoré banky si ponechajú časť zisku vytvoreného v roku 2009. Na druhej strane, v niektorých bánk je zvýšené riziko výraznejšieho poklesu tohto ukazovateľa z dôvodu investícií do dlhových cenných papierov emitovaných zahraničnými vládami, ktoré v súčasnosti vykazujú zvýšené riziko poklesu svojej hodnoty. Táto situácia by však nemala výraznejšie ovplyvniť úverový trh. 

Graf 13 Vývoj ukazovateľa kapitálovej 
primeranosti v bankovom sektore

-	Zdroj: NBS.
-	Hodnoty za Tier 1, Tier 2 a Tier 3 na ľavej zvislej
osi sú zobrazené v mld. EUR.
-	Na pravej osi je ukazovateľ kapitálovej primeranosti
(PVZ) a minimálna hodnota PVZ v bankovom sektore.